TQM แจ้งเปลี่ยนชื่อใหม่ “ทีคิวเอ็ม อัลฟา”
TQM ประกาศเปลี่ยนชื่อใหม่เป็น “ทีคิวเอ็ม อัลฟา” ส่วนภาษาอังกฤษเป็น “TQM Alpha Public Company Limited”แต่ยังคงใช้ชื่อย่อหลักทรัพย์เดิม
TQM ประกาศเปลี่ยนชื่อใหม่เป็น “ทีคิวเอ็ม อัลฟา” ส่วนภาษาอังกฤษเป็น “TQM Alpha Public Company Limited”แต่ยังคงใช้ชื่อย่อหลักทรัพย์เดิม
24 ส.ค. 2565

บริษัท ทีคิวเอ็ม คอร์ปอเรชั่น จำกัด (มหาชน) หรือ TQM เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เมื่อวันที่ 18 ส.ค.ที่ผ่านมา ที่ประชุมได้มีมติอนุมัติการเปลี่ยนแปลงชื่อบริษัทและตราประทับของบริษัทนั้น ล่าสุดบริษัทได้ดำเนินการจดทะเบียนกับกรมพัฒนาธุรกิจการค้า กระทรวงพาณิชย์เรียบร้อยแล้ว เมื่อวันที่ 23 ส.ค.65
ทั้งนี้บริษัทจึงขอแจ้งถึงการเปลี่ยนแปลงชื่อบริษัทฯ จากเดิม บริษัท ทีคิวเอ็ม คอร์ปอเรชั่น จำกัด (มหาชน) หรือ TQM เปลี่ยนเป็นชื่อใหม่ คือ บริษัท ทีคิวเอ็ม อัลฟา จำกัด (มหาชน) และชื่อภาษาอังกฤษใหม่ คือ TQM Alpha Public Company Limited ทั้งนี้บริษัทยังคงใช้ชื่อย่อ TQM โดยให้มีผลตั้งแต่ 23 ส.ค.65 เป็นต้นไป